Reageerisid kiirabi, Kunda merepatrull ja pääste ja tavaline politseipatrull. Mõni minut pärast teadet helistas esmase teate edastanud väikelaevajuht, et toimetas mehe kaldale ning kiirabi viis kannatanu haiglasse. Kaatrijuht oli kaine ning tal oli olemas vastava kategooria sõiduõigus.

Ida politseiprefektuuri pressiesindaja sõnul täpsustatakse asjaolusid väärteomenetluse käigus. "Uurime ja selgitame, kuidas see juhtuda sai," sõnas pressiesindaja täna Delfile. Hetkel tuvastatakse meresõiduohutusseaduse järgi ka seda, kas veesõiduk oli rannale liiga lähedal. Niisamuti tehakse kindlaks omavalitsuse abiga, kas koht, kus 74-aastane härrasmees ujus, oli avalik supelrand või ujumiskoht.